โยชิกาวะ

โยชิกาวะ (Yoshikawa-shi) เป็นนครที่ตั้งอยู่ทางตะวันออกเฉียงใต้ของจังหวัดไซตามะ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 กันยายน ค.ศ. 2024 ประมาณ 71,202 คน มีความหนาแน่นของประชากร 2,249 คนต่อตารางกิโลเมตร โยชิกาวะได้รับการยกฐานะเป็นเทศบาลนครเมื่อ ค.ศ. 1996

**ภูมิศาสตร์**
โยชิกาวะตั้งอยู่ทางตะวันออกเฉียงใต้ของจังหวัดไซตามะ ในบริเวณกลางน้ำของแม่น้ำเอโดะและแม่น้ำนากะ และห่างจากใจกลางโตเกียวประมาณ 20 กิโลเมตร

**เทศบาลข้างเคียง**
 จังหวัดไซตามะ
** นครโคชิงายะ
** นครมิซาโตะ
** นครโซกะ
** เมืองมัตสึบูชิ- จังหวัดชิบะ
** นครนางาเรยามะ
** นครโนดะ

**ภูมิอากาศ**
โยชิกาวะมีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในโยชิกาวะอยู่ที่ 14.8 °C ปริมาณน้ำฝนเฉลี่ยทั้งปีอยู่ที่ 1,408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 4.1 °C

**สถิติประชากร**
ตามข้อมูลสำมะโนประชากรของญี่ปุ่น ประชากรของโยชิกาวะเพิ่มขึ้นเกือบ 4 เท่าในช่วง 50 ปีที่ผ่านมา

**ประวัติศาสตร์**
พื้นที่โยชิกาวะในยุคเอโดะเป็นดินแดนเท็นเรียว (ดินแดนที่อยู่ภายใต้การปกครองโดยตรงของรัฐบาลโชกุนโทกูงาวะ) อยู่ภายในแคว้นชิโมซะ ต่อมาใน ค.ศ. 1871 พื้นที่ดังกล่าวจึงถูกโอนมาขึ้นกับจังหวัดไซตามะ
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโยชิกาวะขึ้นภายในอำเภอคิตากัตสึชิกะ จังหวัดไซตามะ ได้รับการยกฐานะเป็นเมืองเมื่อวันที่ 1 พฤศจิกายน ค.ศ. 1915 ต่อมาวันที่ 1 มีนาคม ค.ศ. 1955 เมืองโยชิกาวะได้ผนวกหมู่บ้านใกล้เคียงอย่างอาซาฮิและมิวาโนเอะเข้าเป็นส่วนหนึ่ง จำนวนประชากรของเมืองเริ่มเพิ่มขึ้นอย่างรวดเร็วในช่วงคริสต์ทศวรรษ 1970, 1980 และ 1990 และเมืองโยชิกาวะได้รับการยกฐานะเป็นนครเมื่อวันที่ 1 เมษายน ค.ศ. 1996

**การเมืองการปกครอง**
ศาลาว่าการนครโยชิกาวะ
นครโยชิกาวะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน ในแง่ของการเมืองระดับจังหวัด นครโยชิกาวะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครโยชิกาวะเป็นส่วนหนึ่งของเขตเลือกตั้งที่ 14 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

**เศรษฐกิจ**
เนื่องด้วยที่ตั้ง โยชิกาวะจึงเป็นชุมชนที่อยู่อาศัยของผู้ที่เดินทางไปกลับที่ทำงาน โดยมีประชากรกว่า 19% ที่เดินทางไปทำงานในมหานครโตเกียว และพื้นที่แห่งนี้มีชื่อเสียงในด้านปลาดุกนามาซุมาตั้งแต่ในอดีตdate=พฤษภาคม 2021
ไซเซริยะ ซึ่งเป็นเครือร้านอาหารโยโชกุ มีสำนักงานใหญ่อยู่ที่โยชิกาวะ

**การศึกษา**
โรงเรียนรัฐบาลประกอบด้วยโรงเรียนที่สังกัดเทศบาลนครโยชิกาวะ ได้แก่ โรงเรียนประถมศึกษา 8 แห่ง และโรงเรียนมัธยมศึกษาตอนต้น 4 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง คือ โรงเรียนมัธยมปลายโยชิกาวะมินามิ (埼玉県立吉川美南高等学校)

**การขนส่ง**

**รถไฟ**
 20px บริษัทรถไฟญี่ปุ่นตะวันออก (JR East): สายมูซาชิโนะ
** สถานี: จังหวัดไซตามะ – โยชิกาวะมินามิ

**ทางหลวง**
 dab1=J- 4

**เมืองแฝด**
โยชิกาวะเป็นเมืองแฝดกับ- USA Lake Oswego, Oregon รัฐออริกอน สหรัฐ ตั้งแต่ 26 พฤษภาคม ค.ศ. 1996- JPN อิจิโนเซกิ จังหวัดอิวาเตะ ประเทศญี่ปุ่น ตั้งแต่ 15 เมษายน ค.ศ. 1997

**บุคคลที่มีชื่อเสียง**
 Akira Hokuto - นักมวยปล้ำอาชีพ- Yuji Nakazawa - นักฟุตบอลอาชีพ

**อ้างอิง**

**แหล่งข้อมูลอื่น**
 เว็บไซต์ทางการของนครโยชิกาวะ ja

หมวดหมู่:นครในจังหวัดไซตามะ